open-index/open-wikipedia-markdown huggingface dataset:
Јади, моли се, љуби (филм)

**Јади, моли се, љуби** (со работен наслов „Доблестите на животот“) е американски филм (комедија-драма), снимен во 2010 година, во кој главната улога ја игра Џулија Робертс. Филмот е снимен според истоимените мемоари на Џилберт *[[Јади, моли се, љуби (книга)|Јади, моли се, љуби]]*.

## Содржина
Елизабет Џилберт (Џулија Робертс) го има она што се смета за добар живот: сопруг, куќа, добра работа, но сепак се наоѓа себеси незадоволна од таквиот живот, изгубена и збунета, и тргнува во потрага по она што навистина го сака. Ги презема првите чекори: се разведува и тргнува на пат околу светот. Всушност нејзиното патешествие се состои од три клучни земји: Италија, каде го учи јазикот и ја задоволува својата глад за италијанската храна, потоа Индија, каде поминува неколку месеци во будистички храм и учи да се моли и да медитира, и на крајот оди во Бали, каде учи да ја најде рамнотежата во животот. Таму го сретнува и човекот кој е вистинска љубов за неа.

## Улоги
* Џулија Робертс како Елизабет Џилберт
* Хавиер Бардем како Фелипе, човекот во кого се вљубува Џилберт.
* Били Крадап - Стивен, првиот сопруг на Џилберт.
* Ричард Џенкинс - Ричард, човекот од Тексас со кого Џилберт се спријателува во храмот во Индија.
* Виола Дејвис - Делија Шираз, најдобрата пријателка на Џилберт.
* Џејмс Франко - Дејвид, Џилберт е во љубовна врска со него после разводот.
* Софи Томпсон - Корела, жена од индискиот храм.
* Кристина Хаким - Вајан, најдобрата другарка на Џилберт од Бали.

## Критики
Филмот доживеал претежно лоши критики во Италија. Во Бразил, критиката се однесувала повеќе на говорот на глумецот Хавиер Бардем, кој е Шпанец, а во филмот глуми Бразилец кој зборува лош португалски јазик.

## Наводи

## Надворешни врски

* 
* 
* "Eat, Pray, Love" - Not exactly going by the book

Категорија:Американски филмови
Категорија:Филмски комедии
Категорија:Филмови со Џулија Робертс
Категорија:Филмови на англиски јазик
Категорија:Филмови на италијански јазик
Мелани Грифит

**Мелани Ричардс Грифит** (родена на 9 август 1957 г.) — американска глумица.

Првата улога во кариерата, таа ја добила во филмот *[[Ноќни движења (филм од 1975)|Ноќни движења]]* (1975), глумејќи наспроти Џин Хекман. Таа станала позната по улогата во еротскиот трилер *[[Дублерка]]* (1984) режиран од Брајан Де Палма, за која добила награда за најдобра споредна глумица од националното друштво на филмски критичари. Изведбата на Грифит во *[[Чудесна девојка]]* (1986) ѝ донела критички пофалби, а потоа за улогата во *[[Вработена девојка (филм)|Вработена девојка]]* (1988), таа била номинирана за Оскар за најдобра глумица и добила Златен глобус.

Во 1990. години Грифит играла низа на улоги кои добиле различни критики: таа добила номинации за Златен глобус за улогите во телевизиските филмови *[[Бафало девојки]]* (1995) и *[[Проект 281]]* (1999), а исто така добила и Златна малина за најлоша глумица за нејзината изведба во *[[Пробивање на светлината]]* (1992), и номинации за истата награда за изведбите во филмовите *[[Луди во Алабама]]* (1999) и *[[Избезумениот Сесил Б.]]* (2000). Во овој период таа играла и во филмовите *[[Пацифик Хајтс]]* (1990), *[[Водопадите Мулхоланд]]* (1996), *[[Лолита (филм од 1997)|Лолита]]* (1997) и *[[Друг ден во рајот (филм)|Друг ден во рајот]]* (1998).

## Животопис
Грифит е ќерка на глумицата Типи Хедрен. Од врската со Дон Џонсон, Мелани Грифит ја има ќерката Дакота Џонсон, која, исто така, е глумица. Подоцна, таа била омажена за глумецот Антонио Бандерас, но во јуни 2014 година, по 18 години поминати во брак, тие се развеле.

## Наводи

## Надворешни врски

* 
*
* Griffin's weblog

Категорија:Родени во 1957 година
Категорија:Американски глумци
Категорија:Живи луѓе
Категорија:Американски блогери
Категорија:Американски филмски глумци
Категорија:Добитници на Златен глобус
Историски филм

**Историски филм** — филмски жанр каде приказната се заснова на историски настани и познати личности од историјата. Некои филмови кои спаѓаат во овој жанр се многу блиску до жанрот биографски филм, а други пак содржат измислени стории за вистински личности, или измислени ликови поврзани со вистински настани од историјата.

Овој список содржи филмови кои се однесуваат на историјата на Блискиот Исток и западната цивилизација. За филмови кои се однесуваат на Азија и Индија видете во **[[Список на историски филмови за Азија]]**.

## Предисториски период
**[[Quest for Fire (film)|Quest for Fire]]* (1981)
**[[The Clan of the Cave Bear (film)|The Clan of the Cave Bear]]* (1986)
**[[Bharat Ek Khoj]]* (1988)
**[[10,000 BC (film)|10,000 BC]]* (2008)

## Филмови за Антиката (до паѓањето на Римското Царство)

## Надворешни врски
* History on Film  - A historian looks at how Hollywood has presented historical events in the movies.
*Recycled Movie Costumes - site dedicated to documenting costumes used in more than one movie

Категорија:Филмски жанр
Антонио Бандерас

**Хосе Антонио Домингез Бандера** (10 август 1960), познат како **Антонио Бандерас** — шпански филмски глумец, режисер, продуцент и пејач.

## Животопис
Покрај глумата, бандерас направил успешна кариера и во индустријата со парфеми, станувајќи заштитно лице на брендовите *Puig* и *Antonio Banderas Fragnances*.

## Филмска и театарска кариера
Својата глумачка кариера ја започнал на возраст од 19 години, со серија филмови на режисерот Педро Алмодовар, а потоа се појавил во холивудските филмови како: *[[Атентатори (филм)|Атентатори]]*, *[[Евита (филм)|Евита]]*, *[[Интервју со вампирот]]*, *[[Филаделфија (филм)|Филаделфија]]*, *[[Десперадо (филм)|Десперадо]]*, *[[Маската на Зоро]]* и други. Исто така, бандерас настапувал и на Бродвеј, каде играл во мјузиклот „Девет“ (*Nine*).

## Надворешни врски

* Antonio Banderas appointed Goodwill Ambassador at Bay Ledger
* 
* 
* 

## Наводи

Категорија:Живи луѓе
Категорија:Шпански глумци
Категорија:Шпански филмски глумци
Богородица (Могорче)

**Богородица** — археолошко наоѓалиште во дебарското село Могорче. Претставува црква од средниот век. Се наоѓа на околу 1&nbsp;км источно од селото, на левиот брег на реката Белешница, каде се гледаат остатоци од мала црква.

## Поврзано

*Вранска Краста — доцноантичка фортификација;
*Кошари — некропола од римско време;
*Николица — средновековна населба и некропола;

## Наводи

Категорија:Могорче
Вранска Краста (Могорче)

**Вранска Краста** — археолошко наоѓалиште во дебарското село Могорче. Претставува утврдување од доцната антика. Се наоѓа во месноста каде што се граничат атарите на селата Могорче и Осој, на десниот брег на Мала Река и во непосредната близина на утоката на Белешница во Мала Река, каде се издига висок рид со доминантна положба на кој се забележуваат ѕидови од фортификација. Ѕидовите се зачувани на јужната и југоисточната страна, а ѕидани се од кршен камен и варов малтер. Фортификацијата го чувала патот што одел од Дебар за Кичево.

## Поврзано

*Богородица — средновековна црква;
*Кошари — некропола од римско време;
*Николица — средновековна населба и некропола;

## Наводи

Категорија:Могорче
Кошари (Могорче)

**Кошари** — археолошко наоѓалиште во дебарското село Могорче. Претставува некропола од римско време. Се наоѓа во приватна нива, оддалечена околу 1&nbsp;км северно од селото. На површината се гледаат траги од изгорена земја која е растресита и по боја црвеножолта. На неколку места има парчиња од изгорени човечки коски, како и фрагменти од тегули. Најверојатно се работи за оштетена некропола со гробови од - типот „на две води“, со кремирани покојници.

## Поврзано

*Богородица — средновековна црква;
*Вранска Краста — доцноантичко утврдување;
*Николица — средновековна населба и некропола;

## Наводи

Категорија:Могорче
Николица (Могорче)

**Кошари** — археолошко наоѓалиште во дебарското село Могорче. Претставува средновековна населба и некропола. Се наоѓа на источниот раб на селото, на блага падина со насоченост север-југ, каде се гледаат ѕидови од објекти од кршен камен и варов малтер. Во непосредната близина има гробови со конструкција од големи камени плочи, поставени во правец исток-запад.

## Поврзано

*Богородица — средновековна црква;
*Вранска Краста — доцноантичко утврдување;
*Кошари — некропола од римско време;

## Наводи

Категорија:Могорче
Крст (Осој)

**Крст** или **Св. Арангел** — археолошко наоѓалиште во дебарското село Осој. Претставува средновековна црква и некропола. Се наоѓа на околу 500&nbsp;м југоисточно од селото, на десниот брег на Верски Дол, каде се наоѓа мало црквиче посветено на Св. Арангел. Во 1925 година, при проширувањето на црквичето биле откриени темели од постар објект, а околу нив гробови градени од камени плочи, поставени во правец исток-запад.

## Поврзано

*Осој;
*Список на археолошки наоѓалишта во Дебарско;

## Наводи

Категорија:Осој (Дебарско)
Осој

**Осој** во македонскиот јазик е место што не е изложено на сонце, обично на северна страна, падина или подножје на возвишение. Но како топоним може да се однесува на:

* Осој — село во Дебарско;
* Осој — село во Кичевско;

## Поврзано
* Осојница — река во Македонија
Тања Царовска

**Тања Царовска** (родена на , во , Македонија) — македонска пејачка, која живее и работи во Скопје и во Лондон.

## Животопис
Царовска завршила средно музичко училиште во Битола, а потоа заминала во Лондон.

## Музичка кариера
Царовска почнала да пее од рана возраст, кога учествувала на фестивалот „Златно славејче“. Подоцна, таа почнала да настапува самостојно при што првиот настап го имала на Скопскиот фестивал на забавни мелодии, како најмладиот автор (15 години) во историјата на овој фестивал. По преселбата во Лондон, таа почнала да компoнира музика за театарски претстави, за филмови и за телевизиски емисии. Царовска настапувала со голем број музичари и продуценти, како: Габриел Јаред, Џејмс Хорнер, Џон Дебни, Џоселин Пук, Дејвид Фостер, итн. Исто така, таа учествувала на албумот „Импресии“ на американскиот музичар Крис Боти, што ја добил наградата „Греми“ во 2013 година. Таа ја пее песната „По друм одам“ од филмот „Мајки“ на Милчо Манчевски, а соработувала и со Дуке Бојаџиев на неговиот проект „Сон, верба, љубов“.

Понатаму, Царовска пеела со Џош Гробан во песната „Сети се на мене“ (*Remember Me*), која е дел од филмот *[[Троја (филм)|Троја]]*. За оваа песна, Царовска била номинирана во категоријата „најдобра оригинална песна напишана за филм“ во 2004 година (*World Soundtrack Awards*), заедно со Џејмс Хорнер (музика), Синтија Вејл (стихови) и Џош Гробан (изведувач). Исто така, таа била главниот вокал на музиката за филмот *[[Страдањата на Христос]]*.

Како самостоен автор, Царовска дебитирала со албумот „No record of Wrong“.

## Надворешни врски
* Музика од филмот Мајки од Милчо Манчевски, 2010 година, во изведба на Тања Царовска

## Наводи

Категорија:Македонски пејачи
Категорија:Македонски музичари
Камов Ка-10

**Камов Ка-10** (НАТО назив Хет) бил советски едносед хеликоптер којшто служел за место за набљудување кој првпат полетал во 1950 година.

Тоа беше како подобрен модел на Ка-8, со не многу повеќе од отворена платформа со мотор и со коаксијални ротори. Само 12 модели биле направени.

## Варијанти

* Ка-10: Едноседен набљудувачки хеликоптер.
* Ка-10M: Подобрена верзија опремена со двојни опашни перки.

## Оператори

* Советски Сојуз

Категорија:Хеликоптери
Категорија:Експериментални хеликоптери
Тауранга Таупо

**Тауранга Таупо** (англ. *Tauranga Taupo River*) е река во регионите Хоков Залив и Ваикато на Северниот Остров на Нов Зеланд. Реката тече во северозападен правец од нејзините изворни во северниот крај на планинскиот венец Каиманава, па сè до источниот брег на езерото Таупо, близу местото Рангиита, 12 километри североисточно од местото Туранги.

## Поврзано
*Список на реки во Нов Зеланд

## Наводи

Категорија:Реки во Нов Зеланд
Категорија:Хоков Залив
Категорија:Ваикато
Гробој (Отишани)

**Гробој** — археолошко наоѓалиште во дебарското село Отишани. Претставува средновековна некропола. Се наоѓа на околу 500&nbsp;м североисточно од селото, на блага падина што се спушта кон езерото, каде се гледаат камени плочи од гробни конструкции со насоченост исток-запад.

## Поврзано
*Црквиште — средновековна црква и некропола;
*Отишани;
*Список на археолошки наоѓалишта во Дебарско;

## Наводи

Категорија:Отишани
Црквиште (Отишани)

**Црквиште** — археолошко наоѓалиште во дебарското село Отишани. Претставува средновековна црква и некропола. Се наоѓа на околу 100&nbsp;м од денешната џамија, западно од долното маало, покрај патот за пограничната караула, каде се наоѓа мала црква и околу неа гробови градени од камени плочи, поставени во правец исток-запад.

## Поврзано
*Гробој — средновековна некропола;
*Отишани;
*Список на археолошки наоѓалишта во Дебарско;

## Наводи

Категорија:Отишани
Алмир Капланоски

**Алмир Капланоски** (, ) — македонски поет, сликар и вајар.
## Животопис

Капланоски е роден во Дебар во 1983 година, но тој е од Отишани, од каде биле и неговите родители. Дипломирал на Факултетот за ликовна уметност во Скопје, отсек вајарство. Свои дела изложувал на самостојни и групни исложби, во повеќе градови во Македонија, Албанија и во Италија, каде што е член на друштвото на уметници МАРЕЧИО и каде што негова слика лани била на наддавање. Учесник е и на повеќе рецитали во МКЦ, Точка, КИЦ и во Мала станица. Во 2008 година, тој ја промовирал својата стихозбирка „*Алмира*“.
## Наводи

Категорија:Луѓе од Отишани
Категорија:Македонски поети
Категорија:Македонски сликари
Категорија:Македонски вајари
Категорија:Апсолвенти на Факултетот за ликовни уметности - Скопје
Троја (Спас)

**Троја** — археолошко наоѓалиште во дебарското село Спас. Претставува доцноантичка некропола. Се наоѓа на северозападната периферија на селото, на благо зарамнета тераса, каде при поставувањето на топли леи биле откриени гробови - тип циста. По површината на теренот се гледаат фрагменти од камени плочи, делумно обработени, а се среќаваат и фрагменти од керамички садови.

## Поврзано
*Спас
*Список на археолошки наоѓалишта во Дебарско;

## Наводи

Категорија:Спас
Горички дијалект

thumb|400px|right|
**Горички дијалект** или **корчански дијалект** — дијалектно подрачје на македонски говори што ја опфаќа крајната југозападна граница на македонскиот јазик, а е наречено по градот Горица (Корча) и неговата околина. Својствен е на две села од Горичко: Бобоштица и Дреново. Овие говори изобилуваат со архаизми и балканизми.

## Фонолошки особености
* слободен акцент со тенденција за стабилизирање на вториот слог од крајот на зборот
* старословенскиот глас Ѫ (он) преминал во а или а придружено со носна самогласка ам/ан - рáка (рака), зáмби (заби), грáнди (гради), мáнжи (мажи)
* самогласното р преминало во ар - пáрсти (прсти)
* самогласното л преминало во ал - сáлѕа (солза) , вáлна (волна)
* согласна група шч наместо ќ - свéшча (свеќа), плéшчи (плеќи)
* согласна група жџ или само ж наместо ѓ - чýждо, чýжо (туѓо)

## Морфолошки одлики
### Глаголи
* формите на помошниот глагол сум во сегашно време се:

* идните времиња се образуваат со партикулата жа, која е добиена по фонетски пат шче+да=жа: жа барам (ќе барам), жа банди (ќе биде)

### Заменки
* наместо показните заменки за посочување на блиски предмети овој, оваа, ова се употребуваат: сој за м.р. сази (саз) за ж.р. и сози (соз) за ср.р.
* кратките заменски форми за 1 и 2 л. мн. во акузатив се јавуваат во архаичен облик ни, ви: нас ни виде, вас ви виде

## Надворешни врски
*Народната приказна Смртта на Крали Марко на горички дијалект (звучна снимка)

Категорија:Македонски дијалекти
Дијалект
Долни Раброец (Рајчица)

**Долни Раброец** — археолошко наоѓалиште во дебарското село Рајчица. Претставува средновековнацрква и некропола. Се наоѓа јужно од селото, на 500&nbsp;м кон езерото, каде се пронајдени остатоци од објект граден од кршен камен и варов малтер, од кој темелите на северниот периметрален ѕид се забележуваат повпечатливо. Од источната страна на објектот се гледаат и камени плочи од гробни конструкции. Во соседна приватна нива се најдени гробови градени од камени плочи - тип циста, поставени во правец исток-запад.

## Поврзано

*Рајчица;
*Список на археолошки наоѓалишта во Дебарско;

## Наводи

Категорија:Рајчица
Мерсуид (Селокуќи)

**Мерсуид** — археолошко наоѓалиште во дебарското село Селокуќи. Претставува средновековна некропола. Се наоѓа на околу 200&nbsp;м западно од селото, во близината на маалото **Јожулија**, каде локален селанец при обработувањето на земјата открил гробови градени од камени плочи.

## Поврзано
*Мојсиева Црква — средновековна црква и некропола;
*Музгалица — населба од неолитско време;
*Стара Црква — доцноантичка некропола;
*Шулон — средновековна некропола;
*Таранеш —  населба и некропола од римско и доцноантичко време;
*Селокуќи;
*Список на археолошки наоѓалишта во Дебарско;

## Наводи

Категорија:Селокуќи
Сојуз на борците за обединување на Македонија

**Сојуз на борците за обединување на Македонија ** (бугарски: *Съюз на ратниците за обединение на Македония (СРОМ)*) — илегална организација создадена во Пиринска Македонија за борба за обединување на македонскиот народ во една сопствена држава.

## Формирање
Организацијата е формирана во есента на 1963 година. Создаден бил комитет на чело со Стојан Панделиев Димитров од село Кулата, Петричко, кој тогаш ја извршувал функцијата водител на емисијата на македонски јазик на радио „Софија“. Во тој комитет влегле Стојан Керимидчиев, Димитар Захов, Љупчо Харизанов, Иван Кересански, Димитар Иванов, Иљо Иљовски и други, сите студенти во Софија. Панделиев и Керимидчиев напишале устав и програма на организацијата.

## Дејствување
Комитет организирал собири на македонски студенти во Софија со цел да го покрене нивното патриотско чувство, да се запознаат меѓу себе и да создадат разграноци на организацијата.

## Откривање
Пролетта на 1964 година била закажана забава, која требало да се одржи во Македонскиот дом, но тоа било одбиено од управата. Тогаш организаторите успеале да ја обезбедат студентската кантина на „4ти километар“ во Софија. Настанот се одржал на 6 март 1964 година. Се рецитирале стихови на Никола Вапцаров и пееле македонски патриотски песни. Се истакнал студентот по химија Емил Ристосков од градот Свети Врач (Сандански). Ја испеале и македонската химна. Утрото во 6 часот бил уапсен Стојан Панделиев. На 12 мај е уапсен и К. Ангов. Потоа се уапсени и Љубен Вангелов Киров, Стојан Керимидчиев, Лазар Сучев, Димитар Захов, Димитар Иванов, Љупчо Харизанов и други. На процесот, којшто се спровел во месеците јуни и јули, биле осудени Панделиев, Киров и Керимидчиев на 5 и 3 години затвор. Казната ја одлежале во затворот во Стара Загора. Со оваа акција на бугарската милиција и Државна безбедност (ДС) е растурена организацијата и ставен крај на нејзината дејност. По падот на комунизммот во 1989 г. поранешните членови на организаијата активно се вклучиле во новоразгорената борба за национални права на Македонците во Пиринска Македонија.

## Наводи

## Литература
* Весник „Народна Волја“.

Категорија:Историја на Пиринска Македонија
Категорија:Македонци во Бугарија
Мојсиева Црква (Селокуќи)

**Мојсиева Црква** — археолошко наоѓалиште во дебарското село Селокуќи. Претставува средновековна црква и некропола. Се наоѓа на западната периферија на селото, на источната падина на висок рид што доминира над околниот терен и долината на Црн Дрим, каде се откриени гробови без гробна конструкција, покриени само со една камена плоча. Гробовите се со насоченост исток-запад. Исто така може да се видат и темелите на една мала еднокорабна црква градена од камен и варов малтер.

## Поврзано
*Мерсуид — средновековна некропола;
*Музгалица — населба од неолитско време;
*Стара Црква — доцноантичка некропола;
*Шулон — средновековна некропола;
*Таранеш —  населба и некропола од римско и доцноантичко време;
*Селокуќи;
*Список на археолошки наоѓалишта во Дебарско;

## Наводи

Категорија:Селокуќи
Музлагица (Селокуќи)

**Музлагица** — археолошко наоѓалиште во дебарското село Селокуќи. Претставува неолитска населба. Се наоѓа на северната периферија на селото, во маалото **Таранеш**, каде на десниот брег на Поповска Река, по површината на приватни ниви се среќаваат фрагменти од керамички садови, куќен лепеж, камени секири и кремени ножеви. Керамиката, врз основа на фактурата и орнаментите, покажува тесна врска со керамиката од неолитските населби во соседна Албанија и преку неа, особено импресо-орнаментите, со населбите од западната јадранска зона.

## Поврзано
*Мерсуид — средновековна некропола;
*Мојсиева Црква — средновековна црква и некропола;
*Стара Црква — доцноантичка некропола;
*Шулон — средновековна некропола;
*Таранеш —  населба и некропола од римско и доцноантичко време;
*Селокуќи;
*Список на археолошки наоѓалишта во Дебарско;

## Наводи

Категорија:Селокуќи
Стара Црква (Селокуќи)

**Стара Црква** — археолошко наоѓалиште во дебарското село Селокуќи. Претставува некропола од доцноантичко време. Се наоѓа среде село, во непосредната близина на селската чешма, на издолжен гребен со правец север-југ, каде во 1945/46 година, при нивелирањето на теренот за изградба на селското училиште биле откриени гробови градени од камени плочи - тип циста. Во гробовите не биле најдени предмети. По површината се среќаваат фрагменти од керамички садови и камени плочи од гробни конструкции.

## Поврзано
*Мерсуид — средновековна некропола;
*Мојсиева Црква — средновековна црква и некропола;
*Музгалица — неолитска населба;
*Шулон — средновековна некропола;
*Таранеш —  населба и некропола од римско и доцноантичко време;
*Селокуќи;
*Список на археолошки наоѓалишта во Дебарско;

## Наводи

Категорија:Селокуќи
Таранеш (Селокуќи)

**Таранеш ** — археолошко наоѓалиште во дебарското село Селокуќи. Претставува населба и некропола од римско и доцноантичко време. Се наоѓа на северната периферија на селото, во маалото **Таранеш**, помеѓу реките Црн Дрим и Поповска Река, каде на високо зарамнето плато со форма на неправилен триаголник кое благо се спушта кон реката се гледаат фрагменти од керамички садови, питоси, тегули, имбрекси и кршен камен. Во приватна нива, во октомври 1982 година било извршено заштитно ископување при што бил откриен гроб - тип циста, во кој како гробни прилози се најдени: златна крстовидна фибула, сребрена позлатена чинија, сребрен ѓум, прибор за пишување, коскени жетони за игра, чаша дијатрета,  две вретенести фиоли,  железна секира и други предмети од сребро. Наодите се чуваат во Музејот на Македонија во Скопје. Најпознат артефакт во наоѓалиштето е дијатретата, која е од „келнски тип“, т.е таа е најбогато украсена.

## Поврзано

*Таранешка дијатрета — најпознатиот артефакт пронајден во наоѓалиштето Таранеш;
*Мерсуид — средновековна некропола;
*Мојсиева Црква — средновековна црква и некропола;
*Стара Црква — доцноантичка некропола;
*Шулон — средновековна некропола;
*Музлагица —  неолитска населба;
*Селокуќи;
*Список на археолошки наоѓалишта во Дебарско;

## Наводи

## Надворешни врски

*Дијатрета, локалитет "Таранеш", с. Селокуќи 

Категорија:Селокуќи
Единствена обединета македонска организација

**Единствена обединета македонска организација (ЕОМО)** (бугарски: *Единна обединена македонска организация*) е создадена во 1964 година за борба против денационализацијата и асимилацијата на Македонците во Пиринска Македонија и за остварување на нивните човекови и малцинствени права. Во неа влегувале петнаесетина души, претежно млади момчиња од село Мусомишта и градот Гоце Делчев. За претседател бил избран Христо Пелтеков. Неколку месеци по создавањето на организацијата таа е разоткриена од бугарската Државна безбедност (ДС) а нејзините членови уапсени, со што и престанала да постои.

## Наводи

Категорија:Историја на Пиринска Македонија
Категорија:Македонци во Бугарија
Дијатрета (Таранеш)

**Дијатрета**  претставува артефакт т.е. дијатрета, која е ископана на наоѓалиштето Таранеш, кај дебарското село Селокуќи. Ја пронашол археологот Милан Ивановски, во римски гроб - циста. Оваа дијатретата е од „келнски тип“, што значи дека е најбогато украсена. Потекнува од 4 век.

## Особености
Чашата има основа на пехар и е изработена од белузлаво стакло. Околу основата има мрежест дел направен од малахитно-зелено стакло. На врвот има чешлести орнаменти, а на крагната, кафено-умбра стакло, на кое е испишан натпис со букви од зелено стакло. Основата на чашата е во форма на шестлисна розета. Во светот се пронајдени вкупно 21 чаша дијатрета, две од нив на територијата на Дарувар, Хрватска, и во муниципиумот Комини С, кај Дукља, Црна Гора.

Гробот го пронашол селанец орајќи ја својата нива. Дијатретата била цела, неоштетена, но при вадењето, селанецот видел череп, се исплашил, и го фрлил назад во гробот. Така била искршена и стаклената чаша. Чашата се чувала во депото на Музејот на Македонија, а од 2014 година, откако е вратена од конзервација во Конзерваторскиот институт при Римскиот музеј во Мајнц, е во редовната поставка на Археолошкиот музеј.

Во гробот е пронајден исклучително богат инвентар: крстовидна фибула со натпис, масивно излиена од сурово злато во комбинација со техника ниело, сребрена кана (вид бокал), сребрена чинија со позлата, богато украсена, две стаклени тоалетни шишиња и друго. Крстовидната фибула укажува дека покојникот имал висок ранг во општеството. Само големец можел да си дозволи да поседува вакви предмети. Можеби бил цариник, оти гробот се наоѓа токму на границата меѓу две тогашни провинции.

## Поврзано

*Дијатрета- вид на античка чаша
*Таранеш - археолошкото наоѓалиште каде е пронајдена дијадретата

## Наводи

## Надворешни врски

*Музејот бара конзерватори за "дијатретата", проценета како извонредно културно богатство 
*Чашата "дијатрета" ќе ја врати Македонија во најбогатите земји со музејски експонати 
*Ретката „дијатрета“ на конзервација во Мајнц

Категорија:Артефакти пронајдени во Дебарско
Категорија:Селокуќи
Категорија:Археолошки наоди од Македонија
Sikorsky SH-3 Sea King

**Sikorsky SH-3 Sea King или Сикорски СХ-3 Крал на морето** е американски хеликоптер којшто служи на американската морнарица и има фукција да ги пресретнува и уништува непријателските подморници. Овие хеликоптери ги подигнувале капсулите на астронаутите од Аполо кога ќе паднеле во вода. Во служба на американската војска е веќе 30 години. Најдобри и ако може да се каже и најгламурозните Сикорски од типот S-61, се VH-3D коишто служат за превоз на вип личности како и за превоз на американскиот претседател.

Сикорски С-61/СХ-3 Крал на морето е во служба и на морнариците на другите земји како што се:
* Бразил
* Јапонија
* Шпанија
* Канада
и други.

Факти за овој хеликоптер:

* Сикорски од типот Крал на морето, беше вмешан во виетнамската војна во улога на спасувачки хеликоптер кој тогаш ги спасуваше ранетите пилоти во долгиот конфликт.
* Мал број на серијата RH-3A во функција на чистачи на мини влегоа во употреба во 1964 година.
* Прва странска земја (освен САД) која што ги нарача овие хеликоптери е Канада со нарачка од 41 хеликоптер.
* Серијата SH-3 беше заменета со SH-60F Sea Hawk.


Image:Sea_King_VH3A.jpg|Претседателскиот Sikorsky SH-3A.
Image:SH-3 Sea King of HC-1 recovers Apollo 17 astronauts off USS Ticonderoga (CVS-14), 19 December 1972 (Ap17-S72-55974).jpg|Sikorsky SH-3D подига капсула на Аполо.


Категорија:Воздухоплови
Категорија:Хеликоптери
Категорија:Sikorsky
Ред на Британската Империја

мини|исправено|Големиот крст на Редот на Британската Империја

**Најпревосходен ред на Британската Империја** () — витешки ред основан на 4 јуни 1917 г. од кралот Џорџ V. Редот вклучува пет вида на цивилни и воени одликувања.

## Денешни одликувања
Постојат пет класи на одликувања, подредени по старешинство:

* **Витез на Големиот Крст** (GBE) (**')<br />или **Дама на Големиот Крст** (GBE) (**')
* **Витез-заповедник** (KBE) (**')<br />или **Дама-заповедник** (DBE) (**')
* **Заповедник** (CBE) (**')
* **Офицер** (OBE) (**')
* **Член** (MBE) (**)

Само двата највисоки чина сами по себе го прават човекот витез или дама (со титулите „сер“ или „леди“), и им овозможува на добитникот на чинот да ја користат пред своето име титулата „Сир“ (за мажи) или „Дама“ (за жени). Кога се доделува почесно витештво на некој што не е по националност дел од кралството на кралицата Елизабета II, титулата не треба да ја користи пред името.

## Критики
Редот е критикуван од одредени лица поради неговата поврзаност со идејата за Британска Империја. Членовите на Битлси се прогласени за членови на Редот во 1965 година. Џон Ленон по тој повод изјавил: „Многумина кои се противат на нашето влегување во Редот, станале членови на Редот поради своето херојство во војна - убивале луѓе... Ние го добивме нашето членство поради забавување на луѓето.“ На 25 ноември 1969 година, Џон Ленон го вратил членството во Редот, како дел од неговите мировни протсети.

Меѓу останатите познати личности кои го одбиле или се откажале од членство во Редот се: Винстон Черчил, Вилијам Батлер Јејтс, Дејвид Боуви, Стивен Хокинг, и други.

## Наводи

## Надворешни врски
* Honours, Decorations & Awards
* The London Gazette — списоци на наградени
* (2002), "The Most Excellent Order of the British Empire"


Британска Империја
Категорија:Британски ордени и одликувања
Азра

**Азра** — рок-група од Загреб која била популарна во Југославија во текот на 1980-те години. Азра е формирана во 1977 година од водачот на групата Бранимир „Џони“ Штулиќ. Останатите двајца членови од почетокот на групата се Мишо Хрњак (бас гитара) и Борис Лејнер (тапани). Името на групата е според истоимената песна од Хенрих Хајне „Der Azra“. Групата Азра се смета за една од највлијателните групи од бившата Југославија.

## Членови
*Бранимир Џони Штулиќ - вокали, гитара
*Бранко Матун - бас гитара (1977) 
*Паоло Сфеци - тапани (1977) 
*Младен Јурчиќ - гитара (1977-1978) 
*Бранко Хроматко - тапани (1977-1978) 
*Марино Пелајиќ - бас (1977-1978) 
*Јура Стублиќ - вокал (1978) 
*Борис Лејнер (од Хаустор) - тапани, вокали (од 1979) 
*Мишо Хрњак - бас (1979-1982) 
*Јурица Паѓен - гитара (1983-1984, од 1987) 
*Стивен Кип - бас (од 1987) 

## Дискографија
### Синглови
* "Balkan" (*The Balkans*) / "A šta da radim" (*What am I Gonna Do*) - (Југотон 1979)
* "Lijepe žene prolaze kroz grad" (*Pretty Women Passing Through the Town*), "Poziv na ples" (*The Invitation to Dance*) / "Suzy F".- (Југотон, 1980)
* "Džoni, budi dobar" (*Johnny Be Good*) / "Teško vrijeme" (*The Difficult Time*) - (Југотон 1982)
* "E, pa što" (*So What*) / "Sloboda" (*The Freedom*) / "Gluperde lutaju daleko" (*Jerks Wander Far*) - (Југотон 1982)
* "Nemir i strast" (*Restlessness and Passion*) / "Doviđenja na Vlaškom drumu" (*Farewell on the Valachian Road*) - (Југотон 1983)
* Klincek stoji pod oblokom/Flash (26.12.83.Југотон) sa albuma "Krivo srastanje"
* Mon Ami/ Duboko u tebi (16.04.84. Југотон) sa albuma "Krivo srastanje"

### Албуми
* *Azra* - (Југотон, 1980)
* *Sunčana strana ulice* (*The Sunny side of the street*) - (Double - Jugoton, 1981)
* *Ravno do dna* (*Straight to the bottom*) - (Triple Live - Jugoton, 1982)
* *Filigranski pločnici* (*The Filigree Sidewalks*) - (Double - Jugoton, 1982)
* *Kad fazani lete* (*When pheasants fly*) - (Jugoton, 1983)
* *Krivo srastanje* (*The Mistaken Sublimation*) - (Jugoton, 1984)
* *It Ain't Like the Movies At All*  - (Triple - Diskoton, 1986)
* *Između krajnosti* (*In Between Extremes*) - (Jugoton, 1987)
* *Zadovoljština* (*Satisfaction*) - (Quadruple Live, 1988)

#### Компилациски албуми
* *Single Ploče 1979-1982*  - (Jugoton, 1982)
* *Kao i jučer - Single Ploče 1983-1986*  - (Jugoton, 1987; remastered rerelease by Croatia Records, 2003)
* *Azra: The Ultimate Collection* - (Croatia Records, 2007)

## Видеографија
* *Zadovoljština* (Zagreb, Live Concert, 1988)
* *Klincek stoji pod oblokom* (Video compilation, 1990)
* *Das Ist Johnny* (Sarajevo, Live Film, 1991)

## Наводи

## Надворешни врски
* www.azraweb.com - Azra HomePage 
* Azra song lyrics 

Категорија:Хрватски рок групи
Категорија:Југословенски рок групи
Категорија:Музика во СФРЈ
Категорија:Музички групи основани во 1977 година
Agusta A.103

По развојот на хеликоптерот А.102, компанијата Agusta го развила хеликоптерот **А.103** со едно седиште (само за пилотот). Во хеликоптерот е вграден сопствено развиен клипен мотор Agusta MV-GA70, со сила од 80 КС. Прототип на хеликоптерот полетал во октомври 1959 година.

**Основни податоци:**

* **Тип:** транспортен хеликоптер
* **Класа:** лесен
* **Сместување:** еден пилот
* **Земја на потекло:** Италија
* **Производител:** Agusta (Италија)
* **Статус:** прв лет во 1959 година
* **Земји корисници:** Италија

**Техничкотактички податоци**

* **Намена:** за цивилна употреба
* **Мотори:** еден клипен мотор Agusta MV-GA70, со сила од 80 кс

Категорија:Хеликоптери
Категорија:Транспортни хеликоптери
Agusta A.104

Од хеликоптерот А.103 со едно седиште е развиен **хеликоптерот А.104** со две седишта. Целиот труп на хеликоптерот е изработен од метал. Во хеликоптерот е вграден клипен мотор Agusta MV-A120. Првиот од двата прототипа на хеликоптерот полетал во декември 1960 година.

**Основни податоци:**

* **Тип:** транспортен хеликоптер
* **Класа:** лесен
* **Сместување:** еден пилот и еден патник
* **Земја на потекло:** Италија
* **Производител:** Agusta (Италија)
* **Статус:** прв лет во 1960 година
* **Земји корисници:** Италија

**Техничкотактички податоци:**
* **Намена:** за цивилни потреби
* **Мотори:** еден клипен мотор Agusta MV-A120, со сила од 120 кс

**Варијанти:**

* **А.104 Helicar** - прв прототип, со клипен мотор Agusta MV-A120
* **A.104BT** - верзија на хеликоптерот со турбински мотор Agusta A.270, со сила од 270 КС. Произведен е само еден модел.

Категорија:Хеликоптери
Категорија:Транспортни хеликоптери
Agusta A.105

Хеликоптерот претставува оригинален дизајн на компанијата Agusta, односно во хеликоптерот е вграден мотор Turbomeca-Agusta TA-230 и сопствена дизајнирана трансмисија. Првиот прототип на хеликоптерот полетал во 1964 година. 
Од хеликоптерот се развиени два модела:
* **модел А.105** со две седишта (пилот и патник)
* **модел А.105B** со четири седишта (пилот и три патника) кој е прикажан на париската изложба во 1965 година. Хеликоптерот бил предвиден за одржување врски, фотографирање од воздух и брз транспорт, но никогаш не влегол во сериско производство.

**Основни податоци:**

* **Тип:** транспортен хеликоптер
* **Класа:** лесен
* **Сместување:** еден или два пилоти (А.105 и А.105B) и еден или два патника (А.105B)
* **Земја на потекло:** Италија
* **Производител:** Agusta (Италија)
* **Статус:** прв лет во 1964 година, произведен само како прототип.
* **Земји корисници:** Италија

**Техничкотактички податоци:**

* **Намена:** за цивилни потреби
* **Мотори:** еден турбомлазен мотор Turbomeca-Agusta TA-230, со сила од 350 кс
* **Димензии:**

- **Височина:** 2,60 м

- **Пречник на HP:** 9 м

* **Тежини:**

- **Празен:** 485 кг

- **Максимална:** 1,000 кг

* **Перформанси:**

- **Максимална брзина:** 210 км/ч

- **Максимална висина:** 4,750 м

- **Максимален домет:** 320 км

##### '''Варијанти:'''

* **А.105А:** верзија со две седишта (за еден пилот и за еден патник или ученик-пилот)
* **А.105B:** верзија со четири седишта

Категорија:Хеликоптери
Категорија:Транспортни хеликоптери
Равен (Хаме)

**Равен** — археолошко наоѓалиште во дебарското село Хаме. Претставува средновековна некропола. Се наоѓа источно од селото, високо во планината, каде при изведување на земјени работи биле откриени гробови градени од камени плочи - тип циста.

## Поврзано
*Црква — средновековна некропола;
*Хаме;
*Список на археолошки наоѓалишта во Дебарско;

## Наводи

Категорија:Хаме
Црква (Хаме)

**Црква** — археолошко наоѓалиште во дебарското село Хаме. Претставува средновековна некропола. Се наоѓа на југозападната периферија на селото, во непосредната близина на училиштето, каде по површината се наоѓаат камени плочи од гробни конструкции - тип циста. При изградбата на училиштето биле уништени повеќе гробови.

## Поврзано
*Равен — средновековна некропола;
*Хаме;
*Список на археолошки наоѓалишта во Дебарско;

## Наводи

Категорија:Хаме
Извор (Џепиште)

**Извор** — археолошко наоѓалиште во дебарското село Џепиште. Претставува некропола од римско време. Се наоѓа во непосредната близина на мотелот „*Нов живот*“, што се наоѓа на десната страна од патот Дебар-Струга, каде во 1967 година, при поставувањето на бандери за далноводот, на длабочина од 1&nbsp;метар биле откриени гробови градени од тегули - тип „*на две води*“.

## Поврзано
*Манастирец — средновековна црква;
*Параспур — населба од римско време;
*Џепиште;
*Список на археолошки наоѓалишта во Дебарско;

## Наводи

Категорија:Џепиште
Agusta/Bell AB.102

Во лиценцираното производство на хеликоптерот Agusta/Bell-47, компанијата Agusta се здобило со потребно искуство за да започне со развој на хеликоптерот AB.102, при што се користени механички компоненти и мотор од стар хеликоптер Bell Model 48, за кој е дизајниран нов труп со капацитет за два пилота и осум патника. Првиот прототип на хеликоптерот AB.102 полетал на 03.02.1959 година, а на Париската воздухопловна изложба во 1959 година е претставен на меѓународната јавност, обоен со маскирни бои. Хеликоптерот е, пред се, дизајниран за цивилен пазар и е продаден на неколку комерцијални компании, а во пролетта 1961 година со него се одржувани летови помеѓу Неапол и Милано.

Основни податоци

* **Тип:** транспортен хеликоптер
* **Класа:** лесен
* **Сместување:** два пилоти и осум патници
* **Земја на потекло:** Италија
* **Производител:** Agusta (Италија)
* **Статус:** прв лет на 03.02.1959 година
* **Земји корисници:** Италија

**Техничкотактички податоци**

* **Намена:** за цивилен превоз на луѓе и товари
* **Мотори:** еден клипен мотор Pratt & Whitney R-1340, со сила од 600 кс
* **Димензии:**

- **Должина со ротори:** 17,92 м

- **Височина:** 3,23 м

- **Пречник на HP:** 14,50 м

* **Тежини:**

- **Максимална:** 3,025 кг

- **Корисна:** 1,810 кг

* **Перформанси:**

- **Максимална брзина:** 177 км/ч

- **Крстосувачка брзина:** 160 км/ч

- **Максимална височина:** 3,900 м

- **Максимален долет:** 400 км

* **Опрема:** стандарна комуникациска и навигациска

Категорија:Хеликоптери
Категорија:Транспортни хеликоптери
Agusta AZ.101

Хеликоптерот е најголем хеликоптер проектиран во компанијата Agusta. По долгата развојна фаза од доцните педесетти години, хеликоптерот првпат полетал на 19 октомври 1964 година и никогаш не влегол во сериско производство. Хеликоптерот е со многу интересни одлики, вклучувајќи ги трите мотори Rolls-Royce Bristol-Gnome H-1400 со 1,400 КС. Хеликоптерот е неколкупати изменет така што во завршната фаза е направен со капацитет од 35 патника или 5,000 кг товар. Било предвидено да биде употребуван за противподморничка борба. Иако производството на хеликоптерот е откажано, искуствата добиени во развојот на овој хеликоптер многу помогнале во развојот на хеликоптерот EH-101 Merlin.

**Основни податоци**:
* **Тип:** транспортен хеликоптер
* **Класа:** тежок
* **Сместување:** два пилота и 35 патника или 18 носилки и пет медицински негуватели
* **Земја на потекло:** Италија
* **Производител:** Agusta (Италија)
* **Статус:** прв лет на 19.10.1964 година
* **Земји корисници:** Италија

**Техничкотактички податоци**

* **Намена:** за транспорт на луѓе и на товари
* **Мотори:** три турбомлазни мотори Rolls-Royce Bristol-Gnome H-1400 со по 1,400 КС или мотори General Electric T58
* **Димензии:**
- **Должина на трупот:** 18 м

- **Височина:** 5 м

- **Пречник на HP:** 20 м
* **Тежини:**
- **Празен:** 6,400 кг

- **Полн:** 12,900 кг
* **Перформанси:**
- **Максимална V:** 225 км/ч

- **Крстосувачка V:** 203 км/ч

- **Максимална H:** 3,950 м

- **Максимален долет:** 400 км
* **Опрема:** стандарна комуникациска и навигациска

Категорија:Хеликоптери
Категорија:Транспортни хеликоптери
Параспур (Џепиште)

**Параспур** — археолошко наоѓалиште во дебарското село Џепиште. Претставува населба од римско време. Се наоѓа на источната периферија на селото, во приватни ниви, каде при обработувањето на земјата биле откриени темели од објекти и керамички цевки за водовод. По површината на теренот се среќаваат фрагменти од керамички садови и многу градежен материјал.

## Поврзано
*Извор — некропола од римското време;
*Манастирец — средновековна црква;
*Џепиште;
*Список на археолошки наоѓалишта во Дебарско;

## Наводи

Категорија:Џепиште
Agusta A.106

Во развојот на хелкоптерот се користени искуствата добиени при развојот на хеликоптерите: А.103, А.104 и А.105. По нарачка и за потебите на италјанската морнарица се изработени два прототипа и пет сериски хеликоптери, со намера за базирање фрегати на италјанската морнарица и нивна употреба во противподморничката борба, за што хеликоптерите биле опремени со опрема за акустична идентификација на подморници и за уништување подморници со две противподморнички торпеда Mk 44. Алтернативно хеликоптерот бил предвиден за поддршка на армиските сили, за што требало да биде опремен со дигалка и со можност за носење на две носилки, странично на трупот. Производството на хеликоптерот било запрено во 1973 година.

**Основни податоци:**

**Тип:** вооружен хеликоптер

**Класа:** лесен

**Сместување:** еден пилот

**Земја на потекло:** Италија

**Произвдител:** Agusta (Италија)

**Статус:** прв лет во ноември 1965 година

**Земји корисници:** Италија

**Техничкотактички податоци:**

**Намена:** за поддршка на морнарички сили (противподморничка борба)

**Мотори:** еден турбински мотор Turbomeca-Agusta TAA-230, со сила од 300 кс

**Димензии:**

- **Должина на трупот:** 10 м

- **Височина:** 2,5 м

- **Пречник на HP:** 9,50 м

**Тежини:**

- **Празен:** 590 кг

- **Максимална:** 1,400 кг

- **Корисна:** 300 кг

**Перформанси:**

- **Максимална брзина:** 176 км/ч

- **Крстосувачка брзина:** 167 км/ч

- **Макс. V во кач:** 375 м/мин

- **Максимална висина:** 2,745 м

- **Максимален долет:** 732 км

**Опрема:** стандарна комуникациска, навигациска и опрема за откривање подморници

**Вооружување:** две торпеда Mk 44 или Mk 34; 10 длабочински бомби Mk 10; или 300 кг корисен товар

Категорија:Хеликоптери
Категорија:Морнарички и противморнарички хеликоптери
Манастирец (Џепиште)

**Манастирец ** или **Св. Арангел** — археолошко наоѓалиште во дебарското село Џепиште. Претставува црква од средниот век. Се наоѓа на околу 7&nbsp;км југоисточно од селото, крај четирите чешми покрај асфалтниот пат Дебар-Струга, каде има грамади од камења, ќерамиди и друг градежен материјал. На теренот се гледаат темелите од периметралните ѕидови и апсидата. На ова место селаните се собираат на денот Св. Арангел.

## Поврзано
*Извор — некропола од римското време;
*Параспур — населба од римско време;
*Џепиште;
*Список на археолошки наоѓалишта во Дебарско;

## Наводи

Категорија:Џепиште
Femme Fatale (албум на Бритни Спирс)

***Femme Fatale*** е седми студиски албум од американската поп пејачка Бритни Спирс, издаден на 25 март 2011 од Jive Records. Албумот е снимен во текот од 2009 до 2011 година. Спирс на албумот соработувала со Max Martin и Dr. Luke кои биле ексклузивни продуцери. Бритни на 2 февруари преку нејзиниот twitter акаунт објавила дека  *Femme Fatale* е насловот на наредниот албум.  *Femme Fatale* има добиено претежно добри критики. Албумот се искачил на прво место во САД со што станал шестиот број-еден албум на Спирс во државата со 276,000 продажби. Интернационално, албумот се искачил меѓу топ десет во дваесетина држави.

"Hold It Against Me" е издаден како водечка песна на албумот и се има искачено во првите топ места во седум држави, вклучувајќи ги САД и Канада. Вториот сингл на албумот, *[[Till the World Ends|Till The World Ends]]*, достигна прво место во Северна Кoреа, Полска и Русија, во САД достигна трето место и го достигна својот максимум во топ 10 во шеснаесет држави низ целиот свет. Постана најдобра песна на US радио во нејзина цера кариера.

## Надворешни врски
* 
* *[http://www.metacritic.com/music/femme-fatale/critic-reviews Femme Fatale]* на Metacritic

Категорија:Албуми на Бритни Спирс
Џуба

**Џуба** (англиски: *Juba*, арапски: جوبا‎) е главниот град на Јужен Судан. Исто така, Џуба е главен град на сојузната држава Централна Екваторија. Џуба има население од околу 163.442 жители и се наоѓа на реката Бел Нил.

## Население

Во 2005 година, Џуба имала население од 163.442 жители. Попис на населението и домаќинствата бил направен во 2008 година од страна на Судан, но властите во Јужен Судан тие пројки ги одбиле. Џуба се смета за еден од најбрзорастечките градови во светот, бидејќи градот забележува брз развој благодарение на трговијата со нафта и кинеските инвестиции.

Табеларно, растот на Џуба е следен:

## Галерија


Image:Sudan Juba Hotel 1936.jpg|Хотел Џуба во 1936.
Image:Sudan Juba bridge.jpg|Мост во Џуба.
Image:Sudan Juba cattle on street.jpg|Говеда на улица во Џуба.
Image:Sudan Juba overview march 2006.jpg|Населени места во Џуба.


## Наводи

## Поврзано
* Јужен Судан
* Централна Екваторија

## Надворешни врски

* Fisher, J.  2005, 'Southern Sudan's Front-line Town', *BBC News*, 20 April.
* Holt, K. 2007, 'In pictures: Juba's Street Struggle', *BBC News*, 4 January.
* Карта на Џуба
* 'Јужносуданско интернет радио' 
* Светската најмала нација ќе почне сè од почеток  – статија и видео.

Категорија:Џуба
Џуба
Категорија:Населени места основани во 1922 година
Централна Екваторија

**Централна Екваторија** (, ) е една од десетте сојузни држави на Јужен Судан. Централна Екваторија има површина од  22.956&nbsp;км2 и главен град на оваа држава е Џуба. Централна Екваторија порано била именувана како **Бахр ал-Џебел** што во превод од арапски значи *„Планинска Река“*. Ова име било променето во денешното од страна на Јужен Судан на 1 април 2005 година.

## Административна поделба
Централна Екваторија, како останати сојузни држави во Јужен Судан, е поделена на окрузи. Окрузите понатака се поделени на *пајами* и *бомаси*. Секој округ е управуван од окружен комесар кој е назначен од претседателот. Окрузите во Централна Екваторија се:

* Џуба 
* Лаиња 
* Моробо 
* Терекека 
* Јеи 
* Каџо Кеџи

Поважни градови во Централна Екваторија се: Џуба, Каџо Кеџи, Лирија, Мангала, Рокон, Тали, Јеи, Гемаиза, Томбек, Тиндило, Муни и Реџонг.

## Користена литература
* South Sudan Internet radio 
* Interview with Erasto Gonda 'Tribes Of Central Equatoria' http://www.gurtong.com/forums/index.php?showtopic=2753 
* 'GLOBAL: Protect rights of minorities to avoid conflict, NGO urges.' http://www.irinnews.org/Report.aspx?ReportId=72951
* 'Violence, Sacrifice, and Chiefship in Central Equatoria Southern Sudan.' http://www.questia.com/PM.qst;jsessionid=LRJHvSbGGLc6vXGTJr3q6zn3mlf6bx4RyGgXkSpyh6FNWwJ06FjM!758423851?a=o&d=5024491142 

## Поврзано
* Јужен Судан
* Административна поделба на Јужен Судан
* Екваторија

## Надворешни врски
* Операции на УНХЦР: Судан и Чад 
* Профил за Централна Екваторија на владиниот портал 

Централна Екваторија
Најголемо површинско забрзување

**Најголемо површинско забрзување** (**НПЗ** или *PGA* од англ. *peak groung acceleration*) е мерка за забрзувањето на еден земјотрес на површината на земјата и важен фактор во земјотресното инженерство.

За разлика од Рихтеровата скала, ова не е мерка за севкупната величина на земјотресот, туку за јачината на потресот во извесно географско подрачје.
НПЗ се одредува со мерни инструменти наместо од сведоштва како кај Меркалиевата скала, иако обично добро соодветствува на неа.

Најголемото површинско забрзување се изразува во *g* (забрзувањето поради Земјината тежа) или во м/с2 (1 g=9,81 м/с2).

Најчест вид на површинско забрзување во градежништвото е најголемото хоризонтално забрзување (НХЗ или *PHA*).

Други карактеристични параметри на потресот е најголемата брзина и најголемото поместување.

## Поврзано
*Рихтерова скала
*Меркалиева скала
*Скала на моментна магнитуда
*Земјина тежа

## Наводи
* 

* 

* 

* 

Категорија:Сеизмологија
Категорија:Земјотресно инженерство
Пропафенон

**Пропафенонот** претставува антиаритмиски лек, кој се употребува кај болести поврзани со забрзано отчукување на срцето како атријални и вентрикуларни аритмии.

## Stereochemistry
Пропафенонот содржи стереоцентар и се состои од два енантиомери. Ова е рацемат, односно мешавина од 1: 1 (* R *) - и форма (* S *):

Категорија:Кетони
Категорија:Алкохоли
Категорија:Амини
Категорија:Вторични алкохоли
Категорија:Фенолни етри